Devid Bekhem

Devid Bekhem (, ) — keçmiş ingilis futbolçusu. Devid Bekhem İspaniyanın "Real Madrid" və İngiltərənin "Mançester Yunayted", "Preston North End", ABŞ-nin "Los-Anceles Qalaksi", İtaliyanın "Milan" klublarının şərəfini qoruyub, UEFA Çempionlar Liqası, Qitələrarası Kuboku, İngiltərə və İspaniya çempionluğu, Superkubokunu qazanıb. Bekhem 20 illik futbolçu karyerası ərzində 19 dəfə zəfər sevinci yaşayıb. Onlardan 10-u isə ölkə çempionluğudur. Həmçinin Devid 4 ölkədə çempion olan ilk ingilis futbolçusudur.

1 sentyabr 1996-cı ildə milli komandanın heyətində debüt etmişdir. 6 il — 2000–2006-cı illərdə milli komandanın kapitanı olmuşdur. İngiltərə millisinin heyətində meydan oyunçuları arasında matç sayında rekordçudur.

Xeyli fərdi mükafatının sahibidir. 2004 və 2010, 2011-ci ildə dünyanın ən ödənişli futbolçusu sayılıb. O, iki dəfə FİFA tərəfindən keçirilən "İlin futbolçusu" mükafatı uğrunda səsvermədə ikinci yer tutub. Bekhem UEFA Çempionlar Liqasında 100 oyun keçirən ilk futbolçu kimi də Britaniya tarixinə düşüb.

2013-cü ildə futbolçu karyerasını bitirib. Viktoriya Bekhemlə evlidir, 4 uşağı var.

 Həyatı 
Devid Robert Cozef Bekhem 2 may 1975-ci ildə İngiltərənin paytaxtı Londonda anadan olub. Çilingər Devid Edvard Alan və saç ustası Sandra Ceorcina Uestin ailəsində doğulan futbolçu uşaqlıqdan bu sahəyə böyük maraq göstərib. Bekhemin ana atası yəhudi olub. İngilis oyunçu bu səbəbdən özünü yarı yəhudi hesab edir. Bekhemin valideynləri çılğın "Mançester Yunayted" azarkeşi olub və müntəzəm olaraq Old Traffordda gedib. Məhz bu kluba olan sevgisi ona valideynlərindən keçib. Bekhem Bobbi Çarltonun futbol məktəbinə yazılıb və "Barselona"nın təlim-məşqində iştirak edib. O uşaq vaxtı atasının çalışdırdığı Ricuey Rovers klubunda da oynayıb. 14 yaşına çatanda futbolçu "Mançeter Yunayted"in futbol akademiyası ilə müqavilə imzalayıb. O, 1997-ci ildə dünyaca məşhur "Spice Girls" qrupunun üzvlərindən Viktoriya ilə tanış olub və 1999-cu ildə ailə həyatı qurub. 3 oğlu, 1 qızı var. 2005-ci ildə özünün Qrinviç adlı futbol akademiyasını açmışdır.

 Klub karyerası 

 Mançester Yunayted 
1993–2003-cü illərdə "Mançester Yunayted"in heyətində çıxış edib. Bekhem "Mançester Yunayted"in heyətində ilk oyununu 23 sentyabr 1992-ci ildə İngiltərə Kubokunda Brighton klubuna qarşı keçirib. Bu klubun heyətində ilk qolunu 1994-cü ildə UEFA Çempionlar Liqası yarışında Türkiyənin "Qalatasaray" klubuna vurub. Ölkə çempionatında ilk qolunu isə 1995-ci ilin avqustunda Aston Villa klubuna qarşı keçirilən oyunda vurub. İngilis klubunda 265 oyuna 62 qol vurub. O, klubla 6 dəfə ölkə çempionu olub, 2 dəfə İngiltərə Kubokunu qazanıb və UEFA Çempionlar Liqasının qalibi olub.

 Preston Nort End (icarə) 
Bekhem 1994–1995-ci illərdə "Preston Nort End"də top qovub. Bekhem bu klubda 5 oyun keçirib və 2 qol vurub.

 Real Madrid 
2003-cü ildə Bekhem "Real Madrid" klubuna 35 milyon avro qarşılığında transfer olunub. "Real Madrid"in heyətində 1 dəfə İspaniya çempionluğunu, 1 dəfə İspaniya Superkubokunu qazanıb. O, klubun heyətində 116 oyunda 13 qol vurub.

 Los-Anceles Qalaksi 
Devid Bekhemin 2007-ci ildə ABŞ-nin "Los-Anceles Qalaksi" komandası ilə 5 illik müqavilə bağlayıb. "Los-Anceles"in heyətində 2 dəfə MLS Kubokuna sahib olub. Bu klubun heyətində ingilis yarımmüdafiəçi 6,5 milyon dollar qazanırdı. 2011-ci ilin dekabrında Bekhemin müqaviləsi başa çatıb və o, bu klubla yenidən 2 illik müqavilə imzalayıb. 2011-ci ilin yanvar-fevral aylarında yaranmış fasilə ilə əlaqədar olaraq formasını saxlamaq üçün yenidən öz ölkəsinə qayıtmışdı. Təxminən 6 həftə "Tottenhem Hotspur" klubunda hazırlıq keçmişdi. Bekhemin "Los-Anceles Qalaksi" klubunda son oyunu Houston Dinamo klubu ilə olub. O, bu oyunda son saniyələrdə əvəzlənib. Bu klubun heyətində Devid Bekhem 98 oyun keçirib və 18 qol vurub. 2012-ci ilin əvvəlində "Los-Anceles Qalaksi" klubundan ayrılıb.

 Milan (icarə) 
"Los-Anceles Qalaksi"də çıxış etdiyi müddətdə Bekhem 2 dəfə 2009, 2010-cu illərdə 3 aylıq İtaliya "Milan"ında icarə əsasında çıxış edib. 2009-cu ildə "Milan"ın heyətində 18 oyun keçirib 2 qol vurub, 2010-cu ildə isə 10 oyun keçirib, qol vurmayıb. Devid Bekhem Milanın heyətində 2 dəfə İtaliya çempionatının bürünc medalını qazanıb.

 PSJ 

Los-Anceles Qalaksi klubundan ayrıldıqdan sonra Bekheme "Anji", "Milan", "Arsenal" və başqa klublar müqavilə təklif edib, amma Bekhem 2013-cü ildə Fransanın "Pari Sen-Jermen" klubu ilə beş aylıq müqavilə imzalayıb. "PSJ" futbolçuya 2012-ci ildə 18 aylıq müqavilə qarşılığında 11,6 milyon funt sterlinq təklif etmişdi, lakin həmin vaxt tərəflər razılığa gələ bilməmişdi. Bekhem "PSJ"-dən aldığı maaşı kimsəsiz uşaqlar üçün işləyən yardım qurumlarına bağışlayıb. Bu klubun heyətində Bekhem 1 dəfə Fransa çempionu olub. Karyerasını bu klubda 2013-cü ildə başa vurub. Karyerasında son oyunu 18 may 2013-cü ildə Fransa çempionatında "PSJ" – "Brest" matçı olub. "PSJ"-nin 3–1 hesablı qələbə qazandığı bu oyunda Bekhem əsas heyətdə meydana çıxıb və 83-cü dəqiqədə əvəzlənib.Bekhem böyük futbolu göz yaşları içində tərk etdi (FOTOLAR)  Son oyundan sonra Bekhem bu sözləri deyib:

"PSJ" 38 yaşlı oyunçu ilə daha bir ilik müqavilə imzalamaq istəsə də, Bekhem futbol oynamaq istəmədiyini bildirib.

 Statistika 
Mənbə:
+KlubMövsümLiqaÖlkə kubokQitə yarışıBaşqaİngiltərə Milli Futbol Superkuboku, UEFA Super Kuboku, Qitələrarası kubok, FİFA Klublararası Dünya Kuboku, İspaniya Superkuboku, Şimali Amerika kuboku və MLS kubokuCəmiOyunQolOyunQolOyunQolOyunQolOyunQolMançester Yunayted1992/9300100000101993/9400000000001994/95405011001011995/963375120004081996/97368211021149121997/9837942801050111998/9934681122105591999/0031600122504882000/0131920120104692001/022811101351043162002/0331682133005211Cəmi26562367831510139485 Preston Nord End1994/955200--0052Cəmi5200000052Real Madrid2003/043235271214672004/053040080003842005/063136171004452006/07233216000314Cəmi116131342822115920Los-Anceles Qalaksi2007500021007120082550000202752009152000000152201010200000010220113020060003622012307001100318Cəmi1151800922012620 Milan2008/091820020002022009/10110002000130Cəmi292004000332Pari Sen-Jermen2012/13100202000140Cəmi100202000140Cəmi54097511112619142731129

 Milli komanda karyerası 
250px|thumbnail|right|Bekhem kapitan kimi İngiltərənin heyətində

Devid Bekhem İngiltərə milli futbol komandasının heyətində ilk oyunu 1 sentyabr 1996-cı ildə Moldovaya qarşı keçirmişdir. Devid Bekhem İngiltərə yığmasının heyətində 2010-cu il dünya çempionatında zədələndiyi üçün iştirak edə bilməmişdi. Buna baxmayaraq Bekhem İngiltərə yığmasına dəstək olmaq üçün 2010-cu ildə Cənubi Afrikada təşkil olunan Dünya Çempionatına getmişdi. Mundialdan sonra futbolçu öz oyunu ilə layiq olduğu vaxt yığmaya dəvət almaq istədiyini söyləyib, amma 2010-cu ilin avqustunda Fabio Kapello Devid Bekhemin İngiltərə millisində çıxış etmək üçün çox yaşlı olduğunu açıqlayıb. İtaliyalı mütəxəssisin fikrincə, 35 yaşlı yarımmüdafiəçininnin yığmada gələcəyi yoxdur. Devid Bekhem 2012-ci ildə Londonda təşkil olunan Yay Olimpiya Oyunlarında İngiltərə millisinin heyətində oynamaq istəyirdi. Olimpiya oyunları üçün baş məşqçi Stüart Pirs Bekhemin də daxil olduğu 80 futbolçu arasından seçim etdi. Lakin Bekhem Olimpiya millisinin heyətinə düşə bilmədi. Devid Bekhem İngiltərə yığmasında 115 oyunda 17 qola imza atıb. Bekhem yığmanın heyətində son matçına 2009-cu ilin oktyabr ayında İngiltərənin Belarusu 3:0 hesabı ilə məğlub etdiyiBekhemin "kitabı bağlandı"  qarşılaşmada çıxıb. 2000–2006-cı illərdə 58 matçda İngiltərə yığmasının kapitanlığını edib.

 Milli komandada vurduğu qollar 
+ #  Tarix  Yer  Rəqib  Hesab  Nəticə  Yarış  Mənbə 1  26 iyun 1998 Feliks Bolart stadionu, Lans   Kolumbiya  2–0  2–0  FİFA Dünya Kuboku 1998  2  24 mart 2001  Enfild, Liverpul   Finlandiya  2–1  2–1  2002 FİFA Dünya Kuboku seçmə oyunları  3  25 may 2001  Prayd Park, Derbi   Meksika  3–0  4–0  Yoldaşlıq görüşü  4  6 iyun 2001  Olimpiya stadionu, Afina   Yunanıstan  2–0  2–0  2002 FİFA Dünya Kuboku seçmə oyunları  5  6 oktyabr 2001  Old Trafford, Mançester   Yunanıstan  2–2  2–2  2002 FİFA Dünya Kuboku seçmə oyunları  6  10 noyabr 2001  Old Trafford, Mançester    İsveç  1–0  1–1  Yoldaşlıq görüşü  7  7 iyun 2002  Sapporo Doum, Sapporo   Argentina 1–0  1–0  FİFA Dünya Kuboku 2002  8  12 oktyabr 2002  Tehelne pole, Bratislava   Slovakiya  1–1  2–1  UEFA Avropa Kuboku seçmə oyuları  9  16 oktyabr 2002  Sent Meris Stadionu, Sauthempton   Makedoniya  1–1  2–2  UEFA Avropa Kuboku seçmə oyuları  10  29 mart 2003  Reynpark Stadionu, Vaduts   Lixtenşteyn  2–0  2–0  UEFA Avropa Kuboku seçmə oyuları  11  2 aprel 2003  Stadion of Layt, Sanderlend   Türkiyə  2–0  2–0  UEFA Avropa Kuboku seçmə oyunları  12  20 avqust 2003  Portman Road, İpsuiç   Xorvatiya  1–0  3–1  Yoldaşlıq görüşü  13  6 sentyabr 2003  II Filip Beynəlxalq Arena, Skopye   Makedoniya  2–1  2–1  UEFA Avropa Kuboku seçmə oyuları  14  18 avqust 2004  Sent Ceyms Park, Nyukasl   Ukrayna  1–0  3–0  Yoldaşlıq görüşü  15  9 oktyabr 2004  Old Trafford, Mançester   Uels  2–0  2–0  FİFA Dünya Kuboku 2006 seçmə oyunları  16  30 mart 2005  Sent Ceyms Park, Nyukasl   Azərbaycan  2–0  2–0  FİFA Dünya Kuboku 2006 seçmə oyunları  17  25 iyun 2006  Mercedes-Benz Arena, Ştutqart   Ekvador  1–0  1–0  FİFA Dünya Kuboku 2006 

 Statistika 

 İngiltərə milli komandasıİlOyunQol199630199790199881199970200010020011052002932003942004122200591200681200750200880200980Cəmi11517

 Uğurlar 
 Mançester Yunayted
 İngiltərə Premyer Liqası (6): 1995–96, 1996–97, 1998–99, 1999–2000, 2000–01, 2002–03
 FA Kuboku (2): 1995–96, 1998–99
 İngiltərə Superkuboku (4): 1993, 1994, 1996, 1997
 FA Gənclər Kuboku (1): 1991–92
 UEFA Çempionlar Liqası (1): 1998–99
 Qitələrarası Kubok (1): 1999

 Real Madrid
 La Liqa (1): 2006–07
 İspaniya Superkuboku (1): 2003

 Los-Anceles Qalaksi
 MLS Kuboku (2): 2011, 2012
 MLS Supporters Shield (2): 2010, 2011
 MLS Qərb Konfransı
 Qalib (Dövrəli çempionat) (3): 2009, 2010, 2011
 Qalib (Pley offlar) (3): 2009, 2011, 2012

 Pari Sen-Jermen
 Ligue 1 (1): 2012–13

 Beynəlxalq 
 İngiltərə
 Turdir de Frans: 1997
 FA Yay Turniri: 2004

 Şəxsi 
 İngiltərə Premyer Liqası Ayın oyunçusu (1): avqust 1996
 İngiltərədə ilin gənc oyunçusu (1): 1996–97
 Futbol yazıçıları birliyi mükafatı: 2008
 Sir Matt Basbi İlin oyunçusu (1): 1996–97
 İngiltərədə ilin oyunçusu: 2003
 UEFA ilin oyunçusu (1): 1998–99
 UEFA ilin yarımmüdafiəçisi (1): 1998–99
 Premyer Liqada 10 mövsüm mükafatı (1992-93-2001-02):
 Onilliyin komandası
 Onilliyin qoli (Uimledon, 17 avqust 1996)
 BBC ilin idmançısı (1): 2001
 UEFA ilin komandası: 2001, 2003
 Real Madriddə ilin oyunçusu (1): 2005–2006
 İngiltərədə ilin komandası (4): 1996–97,1997–98,1998–99,1999–2000
 FİFA 100
 ESPY mükafatları – İlin kişi futbol oyunçusu: 2004
 ESPY mükafatları – Ən yaxşı MLS oyunçusu: 2008
 İngiltərə futbolu şərəf zalı: 2008
 BBC ilin idman adamı (1): 2010
 MLS ilin qayıdışı mükafatı (1): 2011
 MLS ən yaxşı 11-lik: 2011
 ESPY mükafatları: Ən yaxşı MLS oyunçusu: 2011

 Digər mükafatlar 
 II Elizabet tərəfindən Britaniya imperiyasının zabiti mükafatı: 2003
 UNICEF-in xoşməramlı səfiri (2005–hal hazırda)
 "Britaniyanın ən böyük səfiri" – Dahi ingilislər mükafatı
 100 Məşhur reytinqində 15-ci – Forbes, 2007
 Böyük Britaniyada 40 yaşına çatmamış ən nüfuzlu 40 kişi arasında 1-ci – Arena, 2007
 Ən nüfuzlu 100 adam, Time jurnalının versiyasına görə: 2008
 Qızıl Blue Peter nişanı qalibi, 2001
 Do Something atlet mükafatı, 2011

 Faktlar 
 Dörd müxtəlif ölkədə çempion olan ilk ingilis oyunçudur (İngiltərə, İspaniya, ABŞ, Fransa);
 Üç dünya çempionatında qol vuran ilk ingilis oyunçudur;
 Çempionlar liqasında 100 oyun oynayan ilk britaniyalı futbolçudur;
 Avropa çempionatları finalları tarixində ən çox məhsuldar ötürmə edən oyunçudur;
 İngiltərənin Dünya çempionatından son qələbəsindən sonra Dünya çempionatlarında ən çox forma geyinən oyunçudur;
 İngiltərə Premyer Liqası tarixində ən çox məhsuldar ötürmə edən 3-cü oyunçudur.

 Futboldan kənar fəaliyyəti 
150px|thumbnail|right|Bekhem 2009-cu ildə
Bekhem futbolçu olduğu vaxtda "Qol", "Qol2", "Bekhem kimi oyna" və "Zidan — 21-ci əsrin portreti" və "Real" sənədli filmlərində çəkilib. Devid Bekhem Elton Con QİÇS Fondunun himayədarlarından biridir. 17 yanvar 2007-ci ildə Bekhem xərçəng xəstəliyindən əziyyət çəkən 19 yaşlı kanadalı Rebeka Constona zəng edib və daha sonra ona Real Madridin imzalı formasını göndərib. Bekhem həmçinin UNİCEF-in xoşməramlı səfiridir.

 Döymələr 
Bekhemin bədənində ilk döymə 1999-cu ildə müşahidə olunmuşdu. Spice Girlsun sabiq solisti Viktoriya ilə nikahdan ilk oğlu Bruklin anadan olanda o, oğlunun adını qotik xətlə belinə yazdırmışdı. Daha sonra isə tatuların sayı sürətlə artdı. Onun bədənində digər oğullarının, həyat yoldaşı Viktoriyanın hind dilində yazılmış adı var. Viktoriya ilə toyunun ildönümündə Devid sağ çiyninə yəhudi dilində daha bir fraza əlavə edir:אני לדודי ודודי לי הרעה בשושנים ().

 İstinadlar 

 Xarici keçidlər 

 Devid Bekhem Rəsmi sayt
 Devid Bekhem — FİFA.com 
 Devid Bekhem — UEFA.com
 Devid Bekhem — National Football Teams
 Devid Bekhem — RealMadrid.com
 Devid Bekhem — ManUtd.com
 Devid Bekhem — Mlssoccer.com

Kateqoriya:İngiltərə futbolçuları
Kateqoriya:Real Madrid FK oyunçuları
Kateqoriya:Londonda doğulanlar
Kateqoriya:Mançester Yunayted FK oyunçuları
Kateqoriya:Milan FK oyunçuları
Kateqoriya:La Liqa oyunçuları
Kateqoriya:İngiltərə Premyer Liqası oyunçuları
Kateqoriya:İtaliya A Seriyası oyunçuları
Kateqoriya:İtaliyada legioner futbolçular
Kateqoriya:FİFA 100
Kateqoriya:Legioner İngiltərə futbolçuları
Kateqoriya:İngiltərənin kişi futbolçuları
Kateqoriya:LA Qelaksi FK oyunçuları
Kateqoriya:Pari Sen-Jermen FK oyunçuları
Kateqoriya:UEFA Çempionlar Liqasının qalib futbolçuları
Kateqoriya:Fransa Liqa 1 oyunçuları
Kateqoriya:Preston Nort End FK oyunçuları
Kateqoriya:Tottenhem Hotspur FK oyunçuları
Kateqoriya:İngiltərənin Futbol Şöhrət Zalının üzvləri
Kateqoriya:İngiltərə U-21 milli futbol komandasının oyunçuları
Kateqoriya:İngiltərə Futbol Liqası oyunçuları
Kateqoriya:UEFA Avro 2004 oyunçuları
Kateqoriya:2002 FİFA Dünya Kuboku oyunçuları
Kateqoriya:2006 FİFA Dünya Kuboku oyunçuları
Kateqoriya:1998 FİFA Dünya Kuboku oyunçuları
Kateqoriya:İngiltərə Federasiya Kuboku finalı oyunçuları
Kateqoriya:İngiltərə Federasiya Kuboku finalı oyunçuları
Kateqoriya:FİFA Yüzlük Klubu
Kateqoriya:İngiltərə milli gənclər futbol komandasının oyunçuları
Kateqoriya:UEFA Avro 2000 oyunçuları
Kateqoriya:UEFA Avro 2004 oyunçuları
Kateqoriya:UEFA Avro 2004 oyunçuları
Kateqoriya:Cəngavərlik tituluna layiq görülmüş futbol şəxsləri
Kateqoriya:Britaniya imperiyası ordeninin Böyük Xaç cəngavəri